רמי גרשון המשיך הערב (שישי) לקבל קרדיט ולרשום 90 דקות מלאות - זו פעם חמישית ברציפות מאז פתיחת העונה - אך גנט שלו נכנעה 3:2 לגנט בפתיחת המחזור החמישי בליגה הבלגית. גנק הוליכה 0:2, הקבוצה של רמי גרשון השוותה ל-2:2, אולם טורניקה אוקריאשווילי קבע את תוצאת המשחק בדקה ה-67. בכך פספסה גנט הזדמנות לעלות זמנית למקום הראשון בטבלה, והיא נותרת, גם כן באופן זמני, במקום השני. הישראלי הנוסף של הקבוצה, קני סייף, לא נכלל בסגל.
החדשות המעניינות בכדורגל הבלגית הגיעו כשעתיים לפני שריקת הפתיחה, כאשר גנק הודיעה רשמית על מינויו של אלכס מקליש למאמנה החדש לשנתיים הקרובות. הסקוטי הג'ינג'י שעבד בין היתר בריינג'רס ובאסטון וילה מחליף בתפקיד את אמיליו פררה שפוטר אחרי פתיחת עונה שכללה שלוש נקודות בארבעת המחזורים הראשונים. הג'וב האחרון שלו היה בנוטינגהאם פורסט, שם החזיק שלושה חודשים בלבד.